Okresná prokuratúra Bratislava XXXXX 
Prokofievova 4, 851 01 Bratislava 5 	

Sp. zn. : 2 Pv 130/13/1105	Bratislava XXXXX, 5.3.2013
EEČ : 2-12-63-2013

U Z N E S E N I E

Trestná vec:	obvinený XXXXX 
Trestný čin:	týranie blízkej osoby a zverenej osoby podľa § 215 odsek 1 písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátor Okresnej prokuratúry Bratislava XXXXX
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v bode 1
obvinený XXXXX, v posledných 6 rokoch až do 25.12.2004, v Bratislave, v byte na XXXXX, v stave keď bol pod vplyvom alkoholu, z dôvodu snahy jeho vtedajšej manželky XXXXX, o riešenie problému jeho častého míňania peňazí na alkohol, túto fyzicky napádal a vyhrážal sa jej zabitím, vykrikoval zo sna, že ju zabije a tiež napádal aj ich dcéru XXXXX, XXXXX, následne v dobe od 04.12.2004 do 18.12.2004, viackrát fyzicky napadol, v byte na 5. poschodí, na XXXXX, v Bratislave, svoju vtedajšiu manželku, poškodenú XXXXX, a to tým spôsobom, že ju bil po celom tele, naháňal ju kuchynským nožom po byte, pričom sa jej vyhrážal, že ju zabije, ďalej dňa 18.12.2004, v presne nezistenom čase v poobednajších hodinách napadol poškodenú XXXXX v horeuvedenom byte tak, že ju chytil, búchal jej hlavu o kredenc, udieral ju päsťami do oblasti hlavy a brucha, následne vzal porcelánovú misku, ktorou poškodenú XXXXX bil po hlave, čím jej spôsobil odreniny a pohmoždeniny hlavy, dňa 25.12.2004 sotil poškodenú XXXXX na dlažbu v chodbe horeuvedeného bytu, kde ju udieral a kopal do oblasti brucha, chrbta, podbruška nôh a ramien, čím jej spôsobil rôzne zranenia a to, krvné podliatiny na chrbte medzi lopatkami, na ľavej strane brucha, v podbrušku, v gluteálnej oblasti, na pravom stehne, na pravom ramene a škrabance na pravom ramene a zápästí pravej ruky a dňa 16.02.2005, v čase o 12.00 hod. opäť pod vplyvom alkoholu vyrazil uzamknuté dvere do obývačky, kde poškodená XXXXX spala, začal na ňu kričať, že je „kurva“ a vyhrážal sa jej zabitím, z dôvodu čoho poškodená XXXXX ušla pred ním do chodby, kde ju obvinený pichal kovovou kľučkou do oblasti chrbta a brucha, zhodil ju na zem a snažil sa ju pichnúť uvedenou kľučkou do oblasti tváre, čo sa mu nepodarilo nakoľko si ona chránila tvár rukami, z dôvodu čoho ju obvinený dopichal kľučkou do rúk, čím jej spôsobil zranenia, a to hematómy a plošné exkoriácie na krku vľavo, na chrbte na oboch horných končatinách a v driekovej oblasti na úrovni hrudníka vľavo, čím dlhodobo spôsoboval poškodenej XXXXX poranenia rôzneho druhu, spojené s ohrozením jej fyzického a psychického zdravia, ktoré malo charakter fyzického a psychického utrpenia,

v bode 2 
-  hoci mu z ustanovenia § 62 a nasledujúcich zákona č. 36/2005 Z. z. „O rodine“ v platnom znení, vyplýva povinnosť prispievať na výživu svojej dcéry XXXXX, XXXXX, bytom XXXXX, XXXXX, a výška príspevku mu bola deklarovaná rozsudkom Okresného súdu XXXXX XXXXX spisová značka XXXXX zo dňa 27.01.2005, ktorý nadobudol právoplatnosť dňa 05.10.2005, v spojení s rozsudkom Krajského súdu v Bratislave spisová značka XXXXX, kde mu bolo určené prispievať na výživu svojej dcéry XXXXX sumou vo výške (2000,-Sk) 66,- Euro mesačne, vždy do 15. dňa v mesiaci, vopred k rukám matky XXXXX, nar. XXXXX, bytom XXXXX, XXXXX si túto svoju vyživovaciu povinnosť riadne neplnil od mesiaca september 2006 do mesiaca júl 2007, čím mu vznikol dlh na bežnom výživnom vo výške (22.000,-Sk) 730,266,-Euro.
lebo je trestné stíhanie neprípustné, proti tomu kto zomrel podľa § 9 odsek 1 písmeno d Trestného poriadku
Odôvodnenie:
XXXXXyšetrovateľ PZ z OR PZ OXXXXXK XXXXX XXXXX uznesením pod spis. zn. XXXXX zo dňa 21.04.2004 podľa §-u 160 ods. 1 Trestného poriadku číslo 141/1961 Zb. účinného do 31.12.2005 začal trestné stíhanie vo veci trestného činu násilia voči skupine obyvateľov a proti jednotlivcovi podľa §-197a ods. 1, ods. 2 Trestného zákona, číslo 140/1961 Zb. účinného do 31.12.2005 a súčasne vzniesol obvinenie XXXXX na tom skutkovom základe, ako je to uvedené vo výrokovej časti tohto uznesenia. Poverený príslušník PZ z OR PZ OPP Petržalka-XXXXX XXXXX XXXXX, uznesením pod spis. zn. ČXXXXXS: XXXXX zo dňa 16.02.2005 podľa §-u 199 ods. 1 Trestného poriadku začal trestné stíhanie a súčasne vzniesol obvinenie XXXXX pre rovnaký trestný čin násilia proti skupine obyvateľov a proti jednotlivcovi podľa § 197a ods. 1, ods. 2 Trestného zákona účinného do 31.12.2005. Dňa 15.04.2005 bolo trestné konanie uznesením podľa § 23 ods. 3 Tr. poriadku spojené na spoločné konanie. Dňa 04.06.2007 bolo uznesením povereného príslušníka PZ z OR PZ, OPP OO Petržalka-XXXXX XXXXX pod sp. zn. XXXXX podľa § 199 ods. 1 Tr. poriadku č. 301/2005 Z. z. začaté trestné stíhanie a dňa 26.07.2007 podľa §-206 ods. 1 Tr. poriadku č. 301/2005 Z. z. vznesené obvinenie XXXXX pre prečin zanedbania povinnej výživy, podľa § 207 ods. 1 Tr. zákona č. 300/2005 Z. z. Následne bolo konanie obvineného XXXXX popísané v bode 1 tohto uznesenia na pokyn dozorového prokurátora prekvalifikované na trestný čin týrania blízkej a zverenej osoby, podľa § 215 ods. 1 písm. a) Tr. zákona č. 140/1961 Zb. účinného do 31.12.2005. Dňa 24.11.2009 bolo vyšetrovateľom PZ SR z XXXXX XXXXX XXXXX, ktorý z dôvodu vecnej a miestnej príslušnosti-väzby obvineného XXXXX vykonával vyšetrovanie, vydané podľa § 23 ods. 3 Tr. poriadku uznesenie o spojení s vyššie uvedenými skutkami a zároveň bolo podľa § 228 odsek 2 písmeno c) Tr. poriadku trestné stíhanie prerušené, nakoľko obvinený XXXXX z dôvodu nadmernej konzumácie alkoholu a s ňou spôsobenými degeneratívnymi zmenami na mozgu, nebol pre duševnú chorobu, ktorá nastala až po spáchaní činu chápať zmysel trestného konania. So zreteľom na túto okolnosť vyvstala potreba skúmania duševného stavu obvineného XXXXX. Znalci z odboru psychiatrie, pri hospitalizácii obvineného XXXXX na psychiatrickom oddelení NsP sv. C. a XXXXX vo svojom znaleckom posudku konštatovali ireverzibilný stav, s nutnosťou dlhodobej hospitalizácie na psychiatrickom oddelení XXXXX, o čom bolo rozhodnuté uznesením Okresného súdu XXXXX XXXXX, podľa § 73 odsek 2 písm. a), b) Tr. zákona, pod sp. zn. XXXXX, na verejnom zasadnutí dňa 09.03.2010, s tým istým dňom právoplatnosti. 
XXXXX priebehu vyšetrovania bolo vyšetrovateľom Pz zistené, že obvinený XXXXX zomrel dňa 11.08.2012 v Komárne, čo bolo potvrdené a neskôr dokladované "úmrtným listom" zapísaným v knihe úmrtí matričného úradu XXXXX, vydaného dňa 18.02.2013. Z tohto dôvodu vydal vyšetrovateľ Pz z OR PZ OKP XXXXX XXXXX podľa § 228 ods. 5 Tr. poriadku uznesenie, ktorým pokračoval v trestnom stíhaní obvineného XXXXX, za účelom skončenia prípravného konania. 
Dňa 04.03.2013 predložil vyšetrovateľ PZ na tunajšiu prokuratúru spisový materiál spolu s návrhom na zastavenie trestného stíhania podľa § 215 ods. 1 písm. d) Tr. poriadku, z dôvodu uvedeného podľa § 9 ods. 1 písm. d) Tr. poriadku. Preskúmaním spisového materiálu som dospel k názoru, že návrh vyšetrovateľa je plne dôvodný. Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. XXXXXzhľadom na vyššie uvedené skutočnosti som preto rozhodol tak, ako to konštatuje výroková časť tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Drozd
prokurátor